ddrg/super_eurlex huggingface dataset:
(5)

V skladu z drugim pogojem morajo za bonitetno agencijo v tretji državi veljati pravno zavezujoča pravila, ki so enaka pravilom iz členov 6 do 12 in Priloge I k Uredbi (ES) št. 1060/2009, z izjemo členov 6a, 6b, 8a, 8b, 8c in 11a, točke (ba) točke 3 ter točk 3a in 3b oddelka B Priloge I k navedeni uredbi. Pri ocenjevanju, ali je ta pogoj izpolnjen, bi bilo treba ustrezno pozornost nameniti členu 2(1) Uredbe (EU) št. 462/2013 Evropskega parlamenta in Sveta (2) glede datuma uporabe nekaterih določb Uredbe (ES) št. 1060/2009. Argentinski pravni in nadzorni okvir zahteva, da bonitetne agencije vodijo upravni odbori, ki so odgovorni za zagotavljanje, da se bonitetne agencije preudarno in skrbno upravljajo, da so storitve bonitetnega ocenjevanja neodvisne ter da se nasprotja interesov ustrezno ugotavljajo, upravljajo, razkrivajo in odpravljajo. Bonitetne agencije morajo v ta namen sprejeti ustrezno in učinkovito organizacijsko in upravno ureditev, pa tudi posredovati in hraniti informacije o dejanskih ali potencialnih nasprotjih interesov, povezanih s člani odbora za bonitetno ocenjevanje, člani upravnega odbora, poslovodjami in zaposlenimi, prek sistema za poročanje finančnih informacij (Autopista de la informacion financiera). Bonitetne agencije morajo vzpostaviti in ohranjati stalno ter učinkovito funkcijo za zagotavljanje skladnosti, ki deluje neodvisno in poroča neposredno upravnemu odboru. V zvezi z organizacijskimi procesi in postopki argentinski pravni in nadzorni okvir vsebuje podrobna pravila o uporabi zunanjih izvajalcev, vodenju evidenc in zaupnosti. Bonitetne agencije morajo vsaj enkrat letno opraviti pregled metodologij, modelov in ključnih predpostavk bonitetnega ocenjevanja ter spremljati in revidirati bonitetne ocene vsaj štirikrat letno. Argentinski pravni in nadzorni okvir vsebuje številne različne zahteve po razkritju v zvezi z bonitetnimi ocenami in dejavnostjo bonitetnega ocenjevanja, kot so obvezna uporaba kategorij bonitetnih ocen, zahteva po objavi bonitetnih ocen takoj po odločitvi odbora za bonitetno ocenjevanje ter zahteva po predložitvi vseh bonitetnih ocen in bonitetnih poročil za objavo prek sistema za poročanje finančnih informacij na spletni strani CNV. Zato bi moral argentinski pravni in nadzorni okvir doseči iste rezultate kot Uredba (ES) št. 1060/2009 v zvezi z upravljanjem nasprotij interesov, organizacijskimi procesi in postopki, ki jih mora vzpostaviti bonitetna agencija, kakovostjo bonitetnih ocen in metodologijo bonitetnega ocenjevanja, razkritjem bonitetnih ocen ter splošnimi in rednimi razkritji v zvezi z dejavnostmi bonitetnega ocenjevanja. Tako ta okvir zagotavlja ustrezno zaščito v smislu integritete, preglednosti, dobrega upravljanja bonitetnih agencij ter zanesljivosti dejavnosti bonitetnega ocenjevanja.
(2)

S sklepi Komisije 2011/263/EU (4), 2011/264/EU (5), 2011/382/EU (6), 2011/383/EU (7), 2012/720/EU (8) in 2012/721/EU (9) so bila določena okoljska merila za podeljevanje znaka EU za okolje detergentom za pomivalne stroje, detergentom za perilo, detergentom za ročno pomivanje posode, univerzalnim čistilom in čistilom za sanitarne prostore, detergentom za strojno pomivanje posode za uporabo v industriji in ustanovah ter detergentom za perilo za uporabo v industrijskem in institucionalnem sektorju. Po sprejetju navedenih sklepov je bila Uredba (ES) št. 1272/2008 spremenjena z Uredbo Komisije (EU) št. 286/2011 (10). Spremembe Uredbe (ES) št. 1272/2008 so se od 1. decembra 2012 začele uporabljati za snovi, od 1. junija 2015 pa se bodo začele uporabljati za zmesi. Z Uredbo (EU) št. 286/2011 so bila dodana nova merila za razvrščanje za dolgotrajno nevarnost za vodno okolje na podlagi podatkov o kronični strupenosti za vodno okolje in razgradljivosti v organizmih. Na podlagi novih meril je bila večina lahko razgradljivih površinsko aktivnih snovi, ki se trenutno uporabljajo v detergentih in čistilih, razvrščena v kategorijo kroničnosti 3 (H412) in v nekaterih primerih, ki so posebej pomembni za detergente za ročno pomivanje posode, v kategorijo kroničnosti 2 (H411), zato je njihova uporaba v proizvodih z znakom EU za okolje prepovedana. Zaradi tega bi uveljavljena okoljska merila za podelitev znaka EU za okolje detergentom za pomivalne stroje, detergentom za perilo, detergentom za ročno pomivanje posode, univerzalnim čistilom in čistilom za sanitarne prostore, detergentom za strojno pomivanje posode za uporabo v industriji in ustanovah ter detergentom za perilo za uporabo v industrijskem in institucionalnem sektorju, težje ustrezala približno 10–20 % najboljših detergentov in čistil, ki so na voljo na trgu Unije v smislu okoljske uspešnosti v njihovem celotnem življenjskem ciklu, ker ni dokazov, da so na voljo alternativne površinsko aktivne snovi. Besedilo za ocenjevanje in preverjanje se posodobi, da se zagotovijo smernice za pomoč vlagateljem pri dokazovanju skladnosti z novo zahtevo.
(2)

Ker je določitev seznama tretjih držav in organizacij, s katerimi Europol sklene sporazume, iz točke (a) člena 26(1) Sklepa 2009/371/PNZ (v nadaljnjem besedilu: seznam) povezana z zunanjimi odnosi Unije in njenih držav članic, se z navedeno točko na Svet prenese izvedbeno pooblastilo za določitev seznama. Seznam je na podlagi s sklepov 2009/371/PNZ in 2009/935/PNZ naveden v Prilogi k Sklepu 2009/935/PNZ.
(5)

Od sprejetja Odločbe 2008/940/ES in v okviru poenostavitve in izboljšanja zahtev in postopkov v zvezi s programi so bile uvedene spremembe ukrepov, upravičenih do finančnega prispevka Unije, in sprememba metode za izračun nadomestila, kot je določena v finančnih sklepih o odobritvi programov za vsako koledarsko leto.
(3)

V skladu s členom 2(5) Delegirane uredbe Komisije (EU) št. 363/2012 z dne 23. februarja 2012 o postopkovnih pravilih za priznanje nadzornih organizacij in njihov preklic iz Uredbe (EU) št. 995/2010 Evropskega parlamenta in Sveta o določitvi obveznosti gospodarskih subjektov, ki dajejo na trg les in lesne proizvode (2), je Evropska komisija 31. oktobra 2012 z namenom posvetovanja prošnjo poslala zadevnim državam članicam. V zakonitem roku enega meseca je prejela pripombe Nemčije, Francije, Švedske in Nizozemske.
„PRILOGA I

Okvirna dodelitev odobritev za prevzem obveznosti po državah članicah za regije, upravičene do financiranja iz strukturnih skladov na podlagi cilja regionalne konkurenčnosti in zaposlovanja za obdobje od 1. januarja 2007 do 31. decembra 2013

EUR Država članica Razpredelnica 1 – Zneski odobritev (cene iz leta 2004) Regije, upravičene na podlagi cilja regionalne konkurenčnosti in zaposlovanja Dodatna sredstva iz Priloge II k Uredbi (ES) št. 1083/2006 v točki: 10 16 20 23 25 26 28 29 32 België/Belgique 1 264 522 294 Česká republika 172 351 284 4 633 651 199 500 000 Danmark 452 135 320 Deutschland 8 273 934 718 74 812 500 Éire /Ireland 260 155 399 España 2 925 887 307 199 500 000 16 735 105 France 9 000 763 163 99 750 000 69 715 759 Italia 4 539 667 937 209 475 000 25 102 658 Luxembourg 44 796 164 Nederland 1 472 879 499 Österreich 761 883 269 149 625 000 Portugal 435 196 895 Slovensko 398 057 758 7 006 030 Suomi/Finland 778 631 938 153 552 511 Sverige 1 077 567 589 215 598 656 149 624 993 United Kingdom 5 335 717 800 Skupaj 37 194 148 334 11 639 681 199 500 000 369 151 167 149 624 993 224 437 500 199 500 000 209 475 000 99 750 000 111 553 522
(8)

„Tradicionalni“ rum, ki se prodaja v celinski Franciji, je običajno dan na trg v večjih steklenicah (60 % ruma se prodaja v enolitrskih steklenicah) in z višjimi stopnjami alkohola (ki se gibljejo od 40o to 59o) kot konkurenčne vrste ruma, ki so običajno dane na trg v 0,7-litrskih steklenicah s stopnjo alkohola 37,5o. Višje ravni vsebnosti alkohola pomenijo po drugi strani višje trošarine, višji VSS in dodatno višji davek na dodano vrednost (DDV) na liter prodanega ruma. Zato kumulativni „dodatni stroški“, to je višji proizvodni stroški, višji prevozni stroški in višji davki (trošarina in DDV) ustrezajo od 40 % do 50 % francoske trošarine, ki se je običajno uporabljala za alkoholne pijače z visoko vsebnostjo alkohola leta 2012. Poleg tega bi sprememba osnove za izračun VSS s 160 EUR na hektoliter na 533 EUR na hektoliter čistega alkohola od 1. januarja 2012, vključno z DDV, imela dodaten negativni učinek na ceno „tradicionalnega“ ruma, ki je dan na trg z višjimi stopnjami alkohola, ki ustrezajo približno 10 % standardne trošarine. Za izravnavo tega dodatnega negativnega učinka, ki je tesno povezan s posebnimi strukturno pogojenimi socialnimi in gospodarskimi razmerami zadevnih štirih najbolj oddaljenih regij, ki so seštevek posebnih omejitev, navedenih v členu 349 PDEU, bi bilo treba uvesti znižanje stopnje VSS, tako da bi pomenilo ugodnost za „tradicionalni“ rum zadevnih štirih najbolj oddaljenih regij.
(6)

Zato je treba do seje Stalnega odbora za prehranjevalno verigo in zdravje živali v Prilogi k temu sklepu navesti območja z omejitvami v Litvi in določiti trajanje navedene regionalizacije.
(3)

Od leta 2010 sta dve podjetji (Anwil SA in CUF Quimicos Industriais SA) prenehali uporabljati nadzorovane snovi kot predelovalna sredstva. Eno podjetje (Arkema France SA) pa je obvestilo pristojne francoske organe, da je pri podatkih o emisijah, ki jih je sporočilo Komisiji za leta 2007, 2008, 2009, 2010 in 2011, prišlo do velikih in očitnih napak, zaradi česar so bile njegove letne emisije precej podcenjene. Te podatke je Komisija uporabila kot podlago za izračun omejitve za podjetje iz Priloge k Sklepu 2010/372/EU, ki vsebuje seznam podjetij in dovoljenih letnih emisij največjih količin za vsako podjetje. Pristojni francoski organi so preučili to trditev in ugotovili, da take očitne napake v sporočenih podatkih v resnici obstajajo. Te napake v sporočenih podatkih se zdijo nenamerne in zaradi njih je bila za podjetje določena omejitev, ki je bila znatno pod mejo, ki bi bila določena, če bi bile sporočene pravilne letne emisije. Omejitev za podjetje iz Priloge k Sklepu 2010/372/EU torej napačno odraža njegove pretekle letne emisije in bi jo bilo treba popraviti.
Horizontalna zakonodaja o kemikalijah (REACH (61) ter uredbe o razvrščanju, označevanju in pakiranju (62)) ter zakonodaja o biocidnih pripravkih (63) in fitofarmacevtskih sredstvih (64) zagotavlja osnovno varstvo človekovega zdravja in okolja, stabilnost in predvidljivost za gospodarske akterje ter spodbuja uporabo razvijajočih se metod testiranja brez preskusov na živalih. Vendar so vplivi vseh učinkov različnih kemikalij (mešanice), nanomaterialov, kemikalij, ki motijo delovanje endokrinega (hormonskega) sistema (endokrini motilci hormonov), in kemikalij v izdelkih na človekovo zdravje in okolje še vedno nejasni. Raziskave kažejo, da imajo nekatere kemikalije lastnosti endokrinih motilcev hormonov, ki lahko na več načinov škodljivo vplivajo na zdravje in okolje, tudi na razvoj otrok, tudi v zelo majhnih količinah, in da je zaradi takih učinkov utemeljeno razmisliti o previdnostnem ukrepanju.

Glede na to je treba okrepiti prizadevanja za zagotavljanje, da se do leta 2020 vse zadevne snovi, ki vzbujajo veliko skrbi, tudi snovi, ki imajo lastnosti endokrinih motilcev hormonov, uvrstijo na seznam snovi v okviru uredbe REACH. Nujni so ukrepi za obravnavanje takih izzivov, zlasti če želi Unija doseči cilj, ki ga je sprejela na svetovnem vrhu o trajnostnem razvoju leta 2002, ga ponovno potrdila na Rio + 20 in tudi sprejela kot cilj strateškega pristopa k mednarodnemu ravnanju s kemikalijami, da se do leta 2020 zagotovi „čim večje zmanjšanje znatnih škodljivih vplivov“ kemikalij na človekovo zdravje in okolje ter se uspešno, učinkovito, dosledno in usklajeno odziva na nova in nastajajoča vprašanja in izzive.

Unija bo še naprej razvijala in izvajala pristope za obravnavanje skupnih učinkov kemikalij in vprašanj varnosti glede endokrinih motilcev v vsej zadevni zakonodaji Unije. Še posebej bo Unija razvijala usklajena in na tveganju utemeljena merila za prepoznavanje endokrinih motilcev hormonov. Unija bo tudi vzpostavila celovit pristop za čim večje zmanjšanje izpostavljenosti škodljivim snovem, vključno s kemikalijami v izdelkih. Varnost nanomaterialov in materialov s podobnimi lastnostmi ter trajnostno ravnanje z njimi bosta zagotovljena v okviru celovitega pristopa, ki vključuje oceno in obvladovanje tveganja, obveščanje ter spremljanje. Obstajajo tudi pomisleki, kako utegnejo na okolje in človekovo zdravje vplivati materiali, ki vsebujejo delce, ki po velikosti ne sodijo v opredelitev nanomaterialov, vendar utegnejo imeti podobne lastnosti kot nanomateriali. Take pomisleke bi bilo treba dodatno raziskati v reviziji opredelitve nanomaterialov, ki jo Komisija načrtuje v letu 2014, in sicer v luči izkušenj ter znanstvenega in tehnološkega razvoja. S temi pristopi skupaj se bo povečala zbirka znanja o kemikalijah in zagotovil predvidljiv okvir za spodbujanje razvoja bolj trajnostnih rešitev.
(7)

Kraljevina Španija je odgovorila na vprašanja Komisije in predložila dodatne podatke v dopisu z dne 30. septembra 2013 (9), dopolnjenem z dopisom z dne 10. oktobra 2013 (10). Glede naprave 2 je Kraljevina Španija ponovno izrazila svoje stališče, da ni potrebe po spremembi uporabljene mejne vrednosti emisij SO2, saj po njenem mnenju v tem primeru velja člen 5(2) Direktive 2001/80/ES. Glede naprave 5 je Kraljevina Španija še naprej trdila, da je bila upravičena do uporabe kombinacije metode minimalne stopnje razžveplanja in metode mejne vrednosti emisij. Kraljevina Španija je predložila informacije o vsebnosti hlapnih snovi v trdnem gorivu, uporabljenem v obdobju 2001–2010 pri devetih napravah, za katere je bila za izračun zgornje meje za leto 2016 uporabljena mejna vrednost emisij NOx v višini 1 200 mg/Nm3, ki so pokazale, da je samo v primeru naprav 3, 4 in 19 povprečna letna vsebnost hlapnih spojin v uporabljenem trdnem gorivu znašala manj kot 10 % vsako leto v obdobju med letoma 2001 in 2010, medtem ko je bila povprečna letna vsebnost v primeru naprav 13, 15, 17, 18, 24 in 25 večja od 10 % eno ali več let. Kraljevina Španija je trdila, da je bila povprečna vsebnost hlapnih spojin v primeru vseh devetih naprav v celotnem referenčnem obdobju (2001–2010) nižja od vrednosti, navedene v opombi 2 k preglednici C.1 iz Dodatka C k Prilogi k Izvedbenemu sklepu 2012/115/EU.
SL Uradni list Evropske unije L 320/81

SKLEP MINISTRSKEGA SVETA ENERGETSKE SKUPNOSTI

D/2013/03/MC-EnC

o podaljšanju trajanja Pogodbe o Energetski skupnosti

MINISTRSKI SVET ENERGETSKE SKUPNOSTI –

ob upoštevanju Pogodbe o ustanovitvi Energetske skupnosti (v nadaljnjem besedilu: pogodba) in zlasti člena 97 pogodbe,

ob upoštevanju naslednjega:

(1) Pogodba je bila podpisana 25. oktobra 2005 in je začela veljati 1. julija 2006.

(2) Pogodba je bila v skladu z njenim členom 97 sklenjena za obdobje desetih let od začetka njene veljavnosti, podaljša pa se s sklepom Ministrskega sveta.

(3) Energetska skupnost se je izkazala za učinkovit okvir za regionalno sodelovanje na energetskem področju.

(4) Energetska skupnost skrbno spremlja premike v energetski politiki Evropske unije in je prevzela obveznosti tudi po letu 2016.

(5) Podaljšanje pogodbe so jasno podprle institucije Evropske unije (1), pa tudi stalna skupina na visoki ravni na svojih sestankih 19. junija oziroma 23. oktobra 2013 –

JE SPREJEL NASLEDNJI SKLEP:

Člen 1

Podaljšanje trajanja Pogodbe o Energetski skupnosti

Trajanje pogodbe se podaljša za 10 let.

Člen 2

Začetek veljavnosti

Ta sklep začne veljati s sprejetjem.

V Beogradu, 24. oktobra 2013 Za Ministrski svet Z. MIHAJLOVIĆ

(1) Poročilo Komisije Evropskemu parlamentu in Svetu v skladu s členom 7 Sklepa 2006/500/ES, 10.3.2011, COM(2011) 105 final; Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij o zanesljivosti oskrbe z energijo in mednarodnem sodelovanju – Energetska politika EU: povezovanje s partnerji zunaj naših meja, 7.9.2011, COM(2011) 539 final; sklepi Sveta Evropske unije s seje 24. novembra 2011 o krepitvi zunanje razsežnosti energetske politike EU.
(7)

Hrvaška je predložila nacionalni program za zbiranje, upravljanje in uporabo podatkov v sektorju ribištva za obdobje od 1. julija 2013 do 31. decembra 2013, kot je določeno v členu 4(4) in (5) Uredbe Sveta (ES) št. 199/2008. Ta program je bil leta 2013 odobren v skladu s členom 6(3) iste uredbe s Sklepom Komisije C(2013) 5854.
(4)

V skladu s členoma 1 in 2 Protokola (št. 21) o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, in brez poseganja v člen 4 navedenega protokola Združeno kraljestvo ne sodeluje pri sprejetju tega sklepa, ki zanj ni zavezujoč in se v njem ne uporablja.
(6)

Komisija je povabila druge države članice in predlagatelja, da predložijo pisne pripombe na obvestilo v 90 dneh v skladu s členom 27(1) Direktive 98/8/ES. V tem roku so pripombe predložile Francija, Belgija in predlagatelj. O obvestilu so razpravljali tudi predstavniki Komisije in predstavniki pristojnih organov držav članic za biocidne proizvode na srečanju Skupine za poenostavitev medsebojnega priznavanja in izdajo dovoljenj za proizvode, ki je potekalo od 25. do 26. februarja 2013 in katerega se je udeležil tudi predlagatelj.
(3)

Unija ima izključno pristojnost v zvezi s členoma XI in XII Dunajske konvencije, kakor je bila spremenjena s Protokolom iz leta 1997, kolikor te določbe vplivajo na pravila iz Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (1). Uredba (ES) št. 44/2001 bo 10. januarja 2015 nadomeščena z Uredbo (EU) št. 1215/2012 Evropskega parlamenta in Sveta z dne 12. decembra 2012 o pristojnosti in priznavanju ter izvrševanju sodnih odločb v civilnih in gospodarskih zadevah (2). Države članice ohranijo pristojnost za zadeve, ki jih ureja Protokol iz leta 1997, in ne vplivajo na pravo Unije. Ob upoštevanju vsebine in cilja Protokola iz leta 1997 sprejetje določb Protokola, ki sodijo v pristojnost Unije, ne more biti ločeno od določb, ki sodijo v pristojnost držav članic.
SL Uradni list Evropske unije L 191/10

IZVEDBENI SKLEP SVETA

z dne 9. julija 2013

o odobritvi posodobljenega programa za makroekonomsko prilagoditev za Irsko

(2013/373/EU)

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 472/2013 Evropskega parlamenta in Sveta z dne 21. maja 2013 o okrepitvi gospodarskega in proračunskega nadzora v državah članicah euroobmočja, ki so jih prizadele ali jim grozijo resne težave v zvezi z njihovo finančno stabilnostjo (1) in zlasti člena 7(5) Uredbe,

ob upoštevanju predloga Evropske komisije,

ob upoštevanju naslednjega:

(1) Uredba (EU) št. 472/2013 se uporablja za države članice, ki na dan začetka njene veljavnosti že prejemajo finančno pomoč, vključno s pomočjo iz evropskega mehanizma za finančno stabilizacijo (EFSM) in/ali evropskega instrumenta za finančno stabilnost (EFSF).

(2) Uredba (EU) št. 472/2013 določa pravila za odobritev programa za makroekonomsko prilagoditev v državah članicah, ki prejemajo takšno finančno pomoč, ki jih je treba povezati z Uredbo Sveta (EU) št. 407/2010 z dne 11. maja 2010 o vzpostavitvi Evropskega mehanizma za finančno stabilizacijo (2), ko zadevna država članica prejme pomoč iz EFSM in drugih virov.

(3) Irski je bila z Izvedbenim sklepom Sveta 2011/77/EU z dne 7. decembra 2010 o finančni pomoči Unije Irski (3) odobrena finančna pomoč iz EFSM in EFSF.

(4) Zaradi doslednosti bi bilo treba posodobljeni program za makroekonomsko prilagoditev za Irsko v Uredbi (EU) št. 472/2013 odobriti s sklicevanjem na ustrezne določbe Izvedbenega sklepa 2011/77/EU.

(5) V skladu s členom 3(9) Izvedbenega sklepa 2011/77/EU je Komisija skupaj z Mednarodnim denarnim skladom (MDS) in v povezavi z Evropsko centralno banko (ECB) izvedla deseti pregled napredka irskih organov na področju izvajanja dogovorjenih ukrepov, kot tudi njihove učinkovitosti ter ekonomskega in socialnega vpliva. Zaradi tega pregleda je treba obstoječi program za makroekonomsko prilagoditev nekoliko spremeniti.

(6) Navedene spremembe so opredeljene v Izvedbenem sklepu Sveta 2013/372/EU (4) o spremembi Izvedbenega sklepa 2011/77/EU –

SPREJEL NASLEDNJI SKLEP:

Člen 1

Ukrepi iz člena 3(10) Izvedbenega sklepa 2011/77/EU, ki jih mora Irska leta 2013 sprejeti v okviru programa za makroekonomsko prilagoditev, se odobrijo.

Člen 2

Ta sklep začne učinkovati z dnem uradne obvestitve.

Člen 3

Ta sklep je naslovljen na Irsko.

V Bruslju, 9. julija 2013 Za Svet Predsednik L. LINKEVIČIUS

(1) UL L 140, 27.5.2013, str. 1.

(2) UL L 118, 12.5.2010, str. 1.

(3) UL L 30, 4.2.2011, str. 34.

(4) Glej stran 9 tega Uradnega lista.
1.

besedilo točke 66t (Uredba (ES) št. 549/2004 Evropskega parlamenta in Sveta) se spremeni: (i) doda se naslednje besedilo: „ , kakor jo spreminja: — 32009 R 1070: Uredba Evropskega parlamenta in Sveta (ES) št. 1070/2009 z dne 21. oktobra 2009 (UL L 300, 14.11.2009, str. 34).“; (ii) besedilo prilagoditve (a) se nadomesti z naslednjim: „(a) členu 5 se dodata naslednja odstavka: ‚6. Države Efte v celoti sodelujejo v odboru iz odstavka 1, vendar nimajo pravice do glasovanja. 7. Nadzorni organ Efte ima status opazovalca v Odboru za enotno evropsko nebo.‘ “; (iii) prilagoditev (b) se preštevilči v prilagoditev (h); (iv) vstavijo se naslednje prilagoditve: „(b) v členu 11 izraz ‚na ravni Skupnosti‘ v zvezi z Islandijo pomeni ‚na regionalni ali državni ravni‘; (c) v zvezi z Islandijo se člen 11 uporablja od 1. januarja 2015; (d) prvi stavek v členu 11(2) se glasi: „ ,Stalni odbor držav Efte lahko imenuje Eurocontrol ali drug nepristranski in pristojni organ, da deluje kot ‚organ za oceno uspešnosti‘. Če Komisija imenuje organ za oceno uspešnosti, si mora Stalni odbor držav Efte prizadevati za imenovanje enakega organa pod enakimi pogoji za izpolnjevanje enakih nalog v zvezi z državami Efte.“; (e) v členu 11(3)(c) se doda naslednji odstavek: „Če funkcionalni blok zračnega prostora pokriva območje ene ali več držav članic EU in ene ali več držav Efte, naloge in pooblastila iz te točke v zvezi z državami članicami EU izvaja Komisija, v zvezi z državami Efte pa Nadzorni organ Efte. Komisija in Nadzorni organ Efte v zvezi s tem sodelujeta tako, da sprejmeta identična stališča.“; (f) v členu 11(3)(e) se doda naslednji odstavek: „Če se ocena nanaša na cilje uspešnosti, ki so povezani z eno ali več državami članicami EU in eno ali več državami Efte, oceno glede držav Efte izvede Nadzorni organ Efte, glede držav članic EU pa Komisija. Komisija in Nadzorni organ Efte sodelujeta tako, da rezultate skupaj predstavita Odboru za enotno evropsko nebo.“; (g) izraz ‚države članice in Komisija‘ v členu 13a v zvezi z državami Efte pomeni ‚države Efte in Nadzorni organ Efte‘;‘;
(4)

Obdelava osebnih podatkov mora potekati v skladu z Direktivo Evropskega parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (2), Direktivo 2002/58/ES Evropskega parlamenta in Sveta z dne 12. julija 2002 o obdelavi osebnih podatkov in varstvu zasebnosti na področju elektronskih komunikacij (Direktiva o zasebnosti in elektronskih komunikacijah) (3) in Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (4), če je to primerno.
(4)

Prvi pododstavek člena 14(2) Pogodbe o Evropski uniji določa merila za sestavo Evropskega parlamenta, in sicer da število predstavnikov državljanov Unije ne preseže števila sedemsto petdeset plus predsednik, da je zastopanost proporcionalno upadajoča, pri čemer je minimalni prag šest članov na državo članico in se nobeni državi članici ne dodeli več kot šestindevetdeset sedežev.
(1)

V skladu s členom 11(2) Direktive 2006/42/ES so nemški organi uradno obvestili Komisijo in druge države članice o ukrepu prepovedi dajanja v promet verižne žage tipa HV 0003, ki jo proizvaja Regal Tools Co. Ltd., Technology Industrial Park, Chengxin Road 223, Yongkang, Kitajska, v EU pa jo uvaža Bergner Europe GmbH, Am Seestern 18, 40547 Düsseldorf, Nemčija.